google/wiki40b huggingface dataset:
Peter Lorenz

Bakgrunn

Etter Abitur i 1941 fulgte tjeneste i riksarbeidstjenesten og avtjening av verneplikt. Etter krigen arbeidet han som saksbehandler hos Berlins magistrat, og fra 1947 som journalist. Han studerte jus ved Humboldt-universitetet og Freie Universität Berlin, og tok 1952 den første og 1956 den annen juridiske statseksamen. Deretter arbeidet han som advokat. Siden 1965 var han også notar.

Politiker

Han var medlem av CDU fra 1946 og engasjerte seg i Junge Union, hvor han var formann for ungdomsorganisasjonen i Berlin fra 1946-1949 og igjen i 1953. Fra 1950 til 1953 var han også viseformann i Junge Union. Mellom 1969 og 1981 var han formann for CDU i Berlin. Han var innvalgt i bystatens parlament mellom 1954 og 1980, som han var visepresident for fra 1967 og president for fra 1975. Mellom 1976 og 1977 samt fra 1980 til sin død var han dessuten medlem av det tyske parlamentet. Mellom 1982 og 1987 var han parlamentarisk statssekretær for den tyske kansleren og fullmektig for den føderale regjeringen i Berlin.
Kidnappet av RAF: I 1975 ble han bortført av medlemmer av «Bevegelsen 2. juni», med tilknytning til den venstreekstremistiske terrororganisasjonen RAF. Bortføringen skjedde tre dager før valget i Berlin, hvor han var CDUs kandidat til posten som regjerende borgermester (statsminister) i bystaten. Terroristene forlangte at deres meningsfeller Horst Mahler, Verena Becker, Gabriele Kröcher-Tiedemann, Ingrid Siepmann, Rolf Heißler og Rolf Pohle ble løslatt. Bortsett fra Mahler, som ikke ønsket å bli utvekslet, ble alle de fengslede terroristene fløyet til Aden i Jemen den 2. mars 1975. Deretter ble Lorenz sluppet fri av terroristene. 
Dette RAF-aksjonen var den eneste gang det lyktes den venstreorienterte gruppen å få til en utveksling med løslatelse av egne folk fra fengsel. Det forhold at enkelte av de løslatte senere igjen ble aktive i terrorangrep og drepte mennesker, styrklet den tyuske regjering i beslutningen om aldri mer gi etter for gruppens krav..
Ved valget ble CDU med 43,9 % av stemmene for første gang største parti i bystaten, men den sittende borgermesteren Klaus Schütz, som ledet en koalisjon av SPD og FDP, ble sittende.
Peter Lorenz var gift og hadde to barn.
Die Entführung von Peter Lorenz war der einzige erfolgreiche Versuch der Bewegung 2. Juni, Strafgefangene für eine Geisel auszutauschen.
For Peter Lorenz var kidnappingen i 1975 en traumatiserende erfaring. Etter Helmut Kohls oppfatning tapte Lorenz ved dette meget av sitt pågangsmot.
Monolog

Drama og film

I drama og film trenger ikke skuespilleren være alene på scenen når monologen blir fremført. Men ingen av de andre skuespillerne taler. Monologen kan være en ytre monolog hvor skuespilleren holder sin enetale til en person som ikke er på scenen. Noen ganger kan den også rettes mot publikum. Indre monolog får vi når rollefiguren snakker til seg selv om sine tanker og ønsker. Dermed kan publikum bli kjent med forutsetningene vedkommende har for utviklingen av dramaet.
Shakespeare, Samuel Beckett og franske Jean Racine er forfattere som har brukt monologen som virkemiddel i klassiske drama.

Ulegemlig monolog

Monolog i film kan også legges med voiceover. Noen ganger er stemmen allvitende (Guds stemme) men den andre ganger er kun kommenterende.  I fiktiv film brukes dette for å gi et inntrykk av at vi hører hovedpersonens tanker. I dokumentarfilm brukes det til å gi fakta og forankre bildene som blir vist. Når flere personer samtaler, kaller vi det dialog, selv om multilog hadde vært mer korrekt.

Dikt

I dikt hvor det ikke er noen som svarer, kan poeten bruke monologen til å forme kunstferdige tekster med flere lag. Robert Browning utviklet dette til stor kunst i England, for eksempel i diktet My Last Duchess.

Opera

I utgangspunktet ble arier og resitativer brukt for å gi sangerne mulighet til å briliere på scenen. Men Mozarts librettoforfatter Lorenzo da Ponte ga ariene mer dramatisk styrke, og denne tendensen utviklet Richard Wagner videre i Ringen-operaene. Det samme gjorde Giuseppe Verdi blant annet i Falstaff og Otello.

Skjønnlitteratur

Indre monolog har blitt en vanlig del av skjønnlitteraturen. Her er den utviklet til stream of consciousness noe som særlig James Joyce er blitt kjent for i Ulysses og Finnegans Wake

Revy og stand-up

I stand-up og revy er det vanlig med en morsom åpningsmonolog. Dette finner vi også i The Tonight Show på TV. Noen av de mest kjente amerikanske monologskuespillere er Bill Cosby, Jay Leno og Jerry Seinfeld. Mange norske skuespillere har også dyrket denne formen, for eksempel Harald Heide-Steen jr. og Rolv Wesenlund
Hilaroleopsis

Utseende

Middelsstore, avlange, gjerne kontrastrikt fargede trebukker. Artene ligner overflatisk på bløtbiller (Cantharidae) og etterligner muligens disse. Kroppen kan være svart, rødlig, eller mer eller mindre gul, dekkvingene kan ha metallisk glans. Pronotum har rundede sider uten tenner, sidekanten er gjerne lys. Dekkvingene er nokså smale og jevnbrede.

Utbredelse

Slekten er bare kjent fra Mellom-Amerika og det aller nordligste Sør-Amerika, fra Mexico i nord til Venezuela i sør.
Stanislav Lobotka

Klubbkarriere

Lobotka startet sin karriere hos FK AS Trenčín, hvor han fikk sin debut på øverste nivå hjemme mot FK Dukla Banská Bystrica den 4. mars 2012 (2–2). I den påfølgende sesongen ble han lånt ut til Jong Ajax, som også hadde opsjon på kjøp. Hans første kamp for Ajax kom den 13. juli 2013 i en oppkjøringskamp mot RKC Waalwijk, hvor han kom inn som innbytter for Christian Eriksen midtveis i andre omgang. Ajax valgte å ikke benytte seg av opsjon på kjøp, så Lobotka returnerte deretter hjem til AS Trenčín ved sesongslutt.
I sin andre periode hos AS Trenčín debuterte han i Europaligaen og vant både hjemlig serie og nasjonalt cupmesterskap med klubben. I august 2015 meldte han overgang til den danske klubben FC Nordsjælland, hvor han skrev under på en kontrakt med varighet på fire år. Han debuterte for Nordsjælland i serien mot Brøndby IF den 30. august og etablerte seg raskt på midtbanen hvor han spilte fast i de påfølgende sesongene. For sitt oppofrende spill ble han tildelt årets spiller i Nordsjælland både i debutsesongen og den påfølgende 2017-sesongen.
Etter å ha markert seg under U21-EM i fotball for menn 2017 ble Lobotka solgt til den spanske klubben Celta de Vigo den 15. juli 2017, hvor han skrev under på en femårskontrakt.

Internasjonal karriere

Lobotka debuterte for Slovakia i en vennskapskamp mot Østerrike den 15. november 2016 (0–0). Hans gjennombrudd på landslaget kom i en VM-kvalifiseringskamp hjemme mot Slovenia den 1. september 2017, hvor han spilte hele kampen og bidro til 1–0-seier. Tre dager senere scorte han sitt første landslagsmål mot England på Wembley Stadium i samme kvalifisering (2–1). Hans andre landslagsmål kom i den påfølgende måneden i en vennskapskamp hjemme mot Norge den 14. november 2017 (1–0).
Vestfossen Idrettsforening

Tabellen 2011

¹ Moingen trakk laget midt i sesongen.
Kilde: Speaker.no
Arneageren

Langs Arneageren

Stavanger kulturhus, Sølvberget ble bygget i 1987 og er det største bygget ved Arneageren. Kulturhuset inneholder blant annet Stavanger bibliotek, SF Kino Stavanger, Barnas Kulturverksted, Galleri Sølvberget, Kult.kafeen og diverse kiosker.
Filmteatret i Stavanger fra 1924 ligger ved siden av Kulturhuset. Huset er utført i nyklassisistisk stil, og er en av denne stilepokens viktigste representanter i Rogaland. Det ble ombygget og nyinnredet i forbindelse med at det ble sammenbygget med Kulturhuset i 1988.
Det er en scene på torget, med Rolfsen klesbutikk i bakgrunnen. Dette er en populær møteplass og det holdes ofte feiringer, opptog, demonstrasjoner og andre aktiviteter på denne scenen. Mot midten av torget står det to store trær, og bak disse er det en moderne fontene.
Til plassen ligger Renaa:Xpress med tilhørende utendørsservering, Godt Brød og McDonald's.
Antony Gormleys prosjekt Broken Column har en av sine «Jernmenn» stående på Arneageren.
Blue Beret

Blue Beret var organet for Den norske FN-styrken i Libanon (UNIFIL). Den ble utgitt i tidsskriftsform, tilnærmet A4-format, firefargers omslag samt fra 16 til 32 siders innmat i sort-hvitt. Ansvarlig utgiver var den norske kontingentsjefen i Naqoura. Redaktør var presse- og informasjonssjefen ved Den norske kontingentsjefen i UNIFIL (Norco).
Innholdet spente ganske vidt: fra reportasjer fra forskjellige avdelinger og posisjoner, bakgrunnsinformasjon om Libanon, de forskjellige militære elementene, våpentyper, sportsarrangementer, medaljeparader til intervjuer med enkeltpersoner, sivile libanesiske ansatte og norske besøkende. Humanitære prosjekter fikk god omtale. Skarpe trefninger ble alltid gjennomgått i detalj i Blue Beret, som et ledd i gjennomgangen av hendelsesforløpet i etterkant. Minneord ble ofte trykket over norske soldater som hadde gått bort under FN-tjenesten.
De første numrene av Blue Berets første årgang i 1978 ble trykket i Libanon, blant annet ved Pagi, i Achrafieh i Øst-Beirut (med unntak av nr. 2 som ble trykket i Adresseavisen i Trondheim). Senere ble årgangene av Blue Beret og minnebøkene produsert på trykkerier på Kypros, i Israel, Norge og Libanon. De første årene ble alle bladene samlet i en minnebok som ble solgt ved avslutningen av kontingenten. Fra og med kontingent 27 ble det utgitt minnebøker som ikke var basert på Blue Beret.
Blue Beret var også navnet på «repøvelseaviser» for Norges beredskapsstyrke for FN. Oppsettende avdeling for FN-beredskapsstyrken var Jegerkorpset/Akershus Infanteriregiment nr. 4. På rep-øvelser mellom 1968 og 1978 var det alltid vanlig å gi ut en øvelsesavis.
Kazuhisa Kono

Japans herrelandslag

Kazuhisa Kono spilte 1 landskamper for Japans herrelandslag.
Jærens sterkeste mann

Jærens sterkeste mann er en lokal strongman-konkurranse for Jæren-området, som i utgangspunktet arrangeres årlig.
Jærens sterkeste mann ble startet etter initiativ fra styrkeløfteren Børge Øvrebø, etter at han i 1993 ble kåret Norges sterkeste mann. Anti-doping er en sentral del av konkurransen, og alle utøverne kan bli dopingtestet.
Fernando de Noronha

Historie

Det strides om hvem som fant øyene først. Portugiserne og spanjolene hevder begge å ha oppdaget øygruppen på 1500-tallet. Navnet Fernando de Noronha er portugisisk og derfor mener mange at det er portugisere under den oppdagelsesreisende Fernão de Loronha som skal ha æren for funnet av disse øyene. På 1700-tallet kriget franskmennene, nederlenderne og portugiserne om øygruppen. De så på det som en inngangsport til «Den nye verden», Sør-Amerika. Nederlenderne kapret hovedøya og bygde en borg (fort) på en klippe, og en stor mur rundt øya. Idag er det bare ruiner igjen av borgen, og muren er nesten helt borte.

Løvegrotten

I havet under klippen med borgen på ligger det en grotte som lager lyder når vannet går inn og ut. Lydene kommer når vannet presser luften som befinner seg inne i grotten ut av den trange åpningen. Lyden høres ut som en mørk stemme som stønner. Før man visste hva dette var for noe, var det mange som ble redde når de nærmet seg fra havet. Mange trodde det var sjømonstre. Borgen til nederlenderne ble også brukt som fengsel. Noen fanger ble henrettet ved å bli hengt ned i grotten. Denne merkelige grotten har fått navnet «Løvegrotten», etter brølet den sender ut.

Dyreliv/sjøliv

Fernando de Noronha er et av verdens beste steder for å se delfiner. Det er mange delfiner som holder til i området og det er spesielt én bukt som har veldig mange delfiner som kommer inn om morgenen for å hvile. Denne har fått tilnavnet Delfinbukten. Om sommeren kommer det inntil 2000 delfiner inn i bukta, mens det i regntiden bare kommer i overkant av 100. Delfinene kommer normalt mellom klokken 5 og halv 8 om morgenen for å hvile. Det er da ikke lov til å bade i bukta, som er fredet for at delfinene ikke skal forsvinne. Etter at de har hvilt ut i noen timer drar delfinene ut igjen på havet. 
Øygruppen er også et fint sted for skilpaddeobservasjoner, og da spesielt suppeskilpadder. Disse spiser alger som lever på visse korallrev i havet rundt Fernando de Noronha. Skilpaddene legger egg på en av strendene år etter år. 
Det er også et rikt liv av sjødyr under havoverflaten. Det er mye på grunn av vulkanen som er på hovedøya. Bunnen av vannet utenfor er dekket av stivnet lava.
Dansk Atletik Forbund

Dansk Atletik Forbund (offisielt forkortet DAF – med undertittelen «Atletik & Motion») er hovedorganisasjon for friidrett i Danmark.
Forbundet er medlem av Det internasjonale friidrettsforbundet (IAAF) og Det europeiske friidrettsforbundet (EAA) samt Danmarks Idrætsforbund (DIF). Kappgang ble i 2003 en integrert del av Dansk Atletik Forbund, etter å ha vært et selvstendig forbund i ca 50 år (Dansk Gang Forbund).
Forbundet arrangerer utover danske mesterskap hvert år en vinterturnering i løp og et mesterskap i friidrett; Danmarksturneringen i friidrett.
Tyrkias Grand Prix 2007

Rapport

Felipe Massa vant foran Kimi Räikkönen i et lite begivenhetsrikt løp i Tyrkia. De to Ferrariene var aldri truet. VM-Leder Lewis Hamilton punkterte og kjørte av banen da det var bare noen få runder igjen, men klarte å komme seg til pit slik at han tapte kun to plasser og endte på en 5.-plass. Mark Webber var den eneste som brøt løpet. De to Ferrariene gikk aldri i clinch, men Kimi Raikkonen viste seg frem med å sette løpets raskeste rundetid på siste runde før mål.
Peter Carl Fabergé

Bakgrunn

Han ble født i St. Petersburg av juveléren Gustav Fabergé og hans danske kone Charlotte Jungstedt. Gustav Fabergés fars familie var hugenotter som flyktet fra sitt hjem i Frankrike etter tilbakekallelsen av ediktet i Nantes. De flyktet først til Tyskland og deretter, rundt 1800, til Livland som den gang var en del av Russland. 
Peter Carl Fabergé begynte sin utdannelse ved St. Annes Gymnasium, den tyske skolen i St. Petersburg. I 1860 flyttet familien igjen, denne gangen til Dresden. Kort tid etter dette dro Carl på studietur til Frankfurt am Main, hvor han lærte seg juvelérkunsten.

Juvelér

I 1864 returnerte han til St. Petersburg hvor han begynte å jobbe med sin far. Han tok over ledelsen i farens bedrift i 1872.
Carl og hans yngre bror Agaton var en sensasjon på den Pan-russiske utstillingen i 1882, og tre år senere utnvnte tsar Aleksander III ham til offisiell hoffleverandør, som en belønning for at han laget et fantastisk påskeegg tsaren kunne gi til sin kone. Etter dette laget Fabergé ett egg hvert år tsaren kunne gi til sin tsarina Maria. Tsar Nikolaj II bestilte to egg i året, ett til sin mor og ett til sin kone Alexandra. Dette pågikk fra 1895 til 1916. Og Fabergé laget mer enn bare egg, i 1896 produserte selskapet hans alle gavene gitt under kroningsseremonien for Nikolaj II. 
I 1897 utnevnte det svenske hoffet Fabergé til hoffgullsmed og i 1900 representerte hans arbeider Russland på verdensutstillingen i Paris. Han ble Tsarens hoffgullsmed i 1910. Fabergés selskap var det største i Russland med 500 ansatte og avdelinger i St. Petersburg, Moskva, Odessa, Kiev og London. Flesteparten av Fabergés ansatte i St. Petersburg var finske arbeidere og det var de som lagde de berømte Fabergéeggene. Selskapet hans produserte rundt 150 000 objekter mellom 1882 og 1917.
I 1917, midt i kaoset rundt oktoberrevolusjonen, solgte han aksjene sine i selskapet til sine ansatte og flyktet fra Russland. Ved hjelp av den britiske ambassaden kom han seg først til Finland og dro derfra til Wiesbaden i Tyskland. 
Etter å ha bodd en stund på Bellevue Hotel i Lausanne i Sveits, døde han og ble gravlagt på Cimetière du Grand Jas i Cannes i Frankrike. Der ligger han ved siden av sin kone Augusta.
Fabergé hadde fem sønner: Eugéne (1874–1960), Agathon (1876–1951), Alexander (1877–1952), Nicholai (1881–1883) og Nicholas (1884–1939). To av dem, Eugené Fabergé og Alexander Fabergé grunnla en etterfølger til Fabergé Co.; dette selskapet eies idag av juveléren Victor Mayer. 
En annen etterkommer, Theo (sønn av Nicolas og Carl Fabergés barnebarn) og hans datter Sarah har utviklet nye design og har som uttalt mål å bevare Fabergés navn ved å lage like vakre objekter som Carl Fabergé. De åpnet en liten butikk i St. Petersburg i 2003, og i 2005 ble det åpnet en ny butikk på den røde plass i Moskva.
In Flanders Fields

«In Flanders Fields» er et dikt skrevet under første verdenskrig av den canadiske legen og oberstløytnanten John McCrae. Han ble inspirert til å skrive diktet 3. mai 1915 etter å ha overvært begravelsen til sin venn og medsoldat Alexis Helmer som døde i 
det andre slaget ved Ypres. Det ble første gang publisert i det London baserte magasinet Punch 8. desember samme år.
Det er et av de mest kjente og siterte diktene fra første verdenskrig. Som følge av diktets umiddelbare popularitet ble det brukt i propagandaformål for å rekruttere soldater og selge krigsobligasjoner. Diktets referanse til de røde kornvalmuene som vokste der soldatene ble gravlagt har gjort minnevalmuen til et av verdens mest kjente symbol for soldater som har falt i strid. Diktet og valmuen er markerte symboler ved minnedagen for ofrene etter første verdenskrig (Remembrance Day), spesielt i Canada hvor «In Flanders Fields» er et av landets mest kjente litterære verk.
James Martin

Utdanning og karriere

James Martin vokste opp i North Yorkshire, på herregården Castle Howard, der hans far var daglig leder. James måtte tidlig hjelpe til på gården, og fikk god kjennskap til ulike typer kjøtt og grønnsaker. Når han hadde fri, hjalp han gjerne sin mor og bestemor med matlaging. Han hadde dysleksi, og trivdes bedre på kjøkkenet enn på skolebenken. Allerede da han var 12 år gammel, fikk han lage mat for Dronningmoren, da hun var på besøk ved Castle Howard.
Etter grunnskolen fikk han sin første profesjonelle utdanning ved Scarborough Technical College. Der var han «årets student» alle de tre årene han gikk der. Mens han var ved skolen, ble han oppdaget av den kjente kokken Antony Worrall Thompson, og fikk arbeide ved hans restaurant «One Ninety Queen's Gate» i London. Etter en tid hos Thompson, arbeidet James i Frankrike. Da han kom tilbake til England, 22 år gammel, ble han ansatt som sjefskokk ved Hotel du Vin i Winchester.  Her ble han lagt merke til av en TV-produsent fra London, og kort tid senere fikk han sin egen agent, og laget mat i Channel 4s program Big Breakfast. 
Han har selv trukket frem læreren Ken Allinson som en av dem som har lært ham mest. En annen viktig læremester var Pierre Chevillard, sjefskokk ved the Chewton Glen Hotel i Hampshire, der Martin arbeidet i to år.

Restauranter

I 2011 åpnet han sin første restaurant, «Leeds Kitchen», i Leeds. Dette var den første britiske casinorestauranten som kom med i Michelinguiden. Casinoet, og dermed restauranten, stengte i 2013.
Den neste restauranten åpnet han i 2012, i hotellet «The Talbot» i fødebyen Malton. Der var han executive chef i tre år. Denne restauranten kom med i Michelinguiden allerede samme år. I 2015 sluttet han ved restauranten. Han hadde flere andre prosjekter, og ble enig med hotellets ledelse om ikke å fornye sin treårs kontrakt.
I 2013 åpnet han nok en restaurant inne i et casino, denne gang i Manchester: «James Martin Manchester».
Han har også restauranten «James Martin Kitchen»  på London Stansted lufthavn. Denne åpnet i 2015.

Forretningsmann

James Martin har et eget firma, «Picnic2U», som leverer ferdig fylte lunsjkurver til private og firma. Han samarbeidet tidligere med firmaet «Highland Fayre» om et lignende tilbud. Han har egne merker innen kjøkkenutstyr, kjøkkenredskaper og -tekstiler, og har flere foretak som tar seg av bokutgivelsene, TV-programmene, restaurantene og de andre prosjektene hans.

Hedersbevisninger

I 2010 ble Martin tildelt en æresprofessortittel ved University of West London, London School of Hospitality and Tourism.
I 2013 mottok han The Craft Guild of Chefs 20th Anniversary Special Award.
I 2015 ble han utnevnt til årets TV-personlighet under utdelingen av «The Fortnum & Mason Food and Drink Awards».
Ulefossbrua

Ulefossbrua er en veibro som krysser Eidselva og er del av riksvei 36. Broen var ferdig i 1978 og er en bjelkebro (eller platebærerbro) i stål med seks spenn. Lengste spenn er 72,5 meter, og bua er 400 meter lang. 
Den tok over for Ulefoss bru fra 1933 som er kommunal og betjener lokaltrafikk.
Rensfjellrennet

Rensfjellrennet var et turrenn som gikk mellom Selbu og Støren i Trøndelag. Løypa var 56 kilometer lang, og rennet gikk i klassisk stil. Støren sportsklubb og Vikvarvet idrettslag samarbeidet om å arrangere rennet, og rennet ble ledet av en hovedkomité med mandat fra arrangørklubbene. Rennet ble bestemt avviklet i oktober 2015 etter flere år med underskudd.
Det første Rensfjellrennet gikk av stabelen den 25. mars 1934. Det var start på Støren og innkomst i Selbu, og etter dette har de to bygdene med visse unntak hatt start og mål annethvert år. I 2012 vedtok hovedkomitéen en prøveordning med fast start på Støren de tre påfølgende årene. Dette førte til at nær 200 frivillige på «Støren-sida» signerte et opprop mot prøveordningen som de fryktet «ville svekke rennets lokale tilhørighet».
Under andre del av NM på ski 2008 var Rensfjellrennet langdistanseøvelse i stedet for femmila for menn og tremila for kvinner. Rennet ble da vunnet av Anders Aukland og Therese Johaug.
Space Cowboy

Nick Dresti, bedre kjent under artistnavnet Space Cowboy, er en fransk pop/dance-artist, DJ, plateprodusent og sanger. Han har jobbet mye med Lady Gaga.
Forsvarsdepartementets dekorasjonsråd

Forsvarsdepartementets dekorasjonsråd er et utvalg etablert i 2011 som gir Forsvarsdepartementet råd i saker om dekorering av norsk militærpersonell. Rådet erstatter Krigsdekorasjonsrådet. 
Forsvarsdepartementets dekorasjonsråd fikk ved opprettelsen i 2011 fem medlemmer: Førsteamanuensis Gro Nystuen (leder), ordfører Jonni Solsvik, grenader Aurora Wulvik, oberstløytnant Børre Rikardsen og spesialrådgiver Kjetil Skogrand.
Innherreds Avis

Innherreds Avis var en norsk avis utgitt i Steinkjer fra 2. desember 1933 til 26. juni 1934. Redaktør hele denne perioden var Reidar Stavseth.